| Píllara real*Charadrius hiaticula* |
| --- |
| Adulto
 |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Subclase: | Neornithes |
| Infraclase: | Neognathae |
| Superorde: | Neoaves |
| Orde: | Charadriiformes |
| Familia: | Charadriidae |
| Xénero: | ***Charadrius*** |
| Especie: | ***C. hiaticula*** |

 |
| Nome binomial |
| ***Charadrius hiaticula***Linnaeus, 1758 |

A **píllara real** *(Charadrius hiaticula)* é unha ave limícola de pequeno tamaño da familia *Charadriidae*.

Descrición
----------

Son aves de entre 18 e 20 cm de lonxitude e entre 40 e 80 gramos de peso. As alas abertas miden de 40 a 55 cm de punta a punta. Teñen a plumaxe da parte superior do corpo castaña agrisada e a da parte inferior branca. Teñen unha pucha marrón na cabeza, a testa branca e unha máscara negra ó redor dos ollos. O papo é branco, cunha faixa negra ancha. O peteiro e curto, escuro na parte dianteira e amarelo cara a atrás. As patas son amareladas e os ollos negros. Diferéncianse da moi semellante pero algo máis pequena píllara semipalmada *(Charadrius semipalmatus)*, por teren só os dúas dedas exteriores dos pés lixeiramente palmadas, mentres que este as ten as tres.

A coloración de machos e femias e semellante, pero os exemplares novos son de cores máis escuras, coa banda peitoral a miúdo incompleta, o bico uniformemente escuro e patas grises amareladas.

Hábitat e distribución
----------------------

Crían preferentemente en zonas costeiras abertas e sen vexetación. Algúns exemplares crían no interior, en zonas de augas interiores.

A súa área de reprodución abrangue o norte de Eurasia, chegando en Europa ata o norte de Francia, e a zona ártica do Canadá. Son aves migratorias e pasan o inverno nas costas mediterráneas, africanas e do suroeste de Asia, por ben que moitos exemplares de Francia e África.

Aproximación do macho

Subespecies
-----------

A especie divídese en tres subespecies, diferenciadas por pequenos cambios de tamaño e cor:

* *Charadrius hiaticula hiaticula*, que cría nas zonas temperadas do oeste de Europa ata Escandinavia central. Son residentes ou fan migracións de radio curto ata o suroeste de Europa. É a subespecie meirande e máis pálida.
* *Charadrius hiaticula psammodroma*, subespecie que cría en Islandia, Groenlandia e nordeste do Canadá e pasa o inverno no oeste de África.
* *Charadrius hiaticula tundrae*. Os individuos desta especie crían no norte ártico de Escandinavia e Asia e pasan o inverno en África e suroeste de Asia. É a subespecie máis escura e máis pequena.

*C. h. hiaticula* e *C. h. tundrae* están incluídas entre as aves protexidas polo acordo do AEWA.

Alimentación
------------

Aliméntanse de vermes, caracois, crustáceos, insectos e arácnidos. A caza faise coma no caso doutras píllaras con carreiras seguidas de paradas bruscas para cacha-las presas co bico.

Niño con ovos

Reprodución
-----------

Son aves moi territoriais durante a época de cría. En marzo comezan a ocupar un territorio de cría. Crían entre maio e agosto. O niño é unha pequena depresión no chan, acondicionada con pedriñas e materiais deixados pola marea, por ben que, ás veces, é un simple burato sen máis. Poñen uns catro ovos da cor da area con manchas escuras, que chocan ámbolos dous membros da parella entre 23 e 25 días. Os polos poden voar cando teñen tres ou catro semanas e son capaces de reproducirse antes de cumprir o primeiro ano de vida. Se un depredador potencial se achega ós polos os adultos afástanse deles mirando de atraer ó intruso e finxindo que teñen unha ala rota. Cando conseguen afastar ó inimigo dos polos botan a voar.

Notas
-----

1. ↑  BirdLife International (2012). "*Charadrius hiaticula*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 de novembro de 2013.
2. ↑  Definicións no *Dicionario da Real Academia Galega* e no Portal das Palabras para *panchán*.
3. ↑  Lahuerta Mouriño, Fernando; Vázquez Álvarez, Francisco X.; Rodríguez Villanueva, Xosé L. (2000). *Vocabulario multilingüe de organismos acuáticos*. Centro Ramón Piñeiro para a Investigación en Humanidades. ISBN 84-453-3316-X.
4. ↑  Penas Patiño, Xosé Manuel (2004). *Guía das aves de Galicia*. Baía Edicións. ISBN 978-84-96128-69-9.
5. ↑  Definición de píllara no *Dicionario de Galego* de Ir Indo e a Xunta de Galicia.
6. ↑  VV. AA. (2009). *Gran Dicionario Xerais da Lingua*. Xerais. ISBN 978-84-9914-070-4.

Véxase tamén
------------

### Ligazóns externas

* A píllara real na "Lista vermella de especies ameazadas" da IUCN.

|  |  |
| --- | --- |
| Control de autoridades | 
* Wd: Q26816
* BRE: 2342254
* EBID: ID
* GND: 4263771-5

 |

|  |  |
| --- | --- |
| Identificadores taxonómicos | 
* ADW: Charadrius\_hiaticula
* Avibase: EDA37B7C5D4A25ED
* BioLib: 8618
* BirdLife: 22693759
* CMS: charadrius-hiaticula
* DORIS: 1670
* Dyntaxa: 102951
* eBird: corplo
* EUNIS: 961
* FE: 96871
* FE-New: ID
* GBIF: 9566659
* GNAB: common-ringed-plover
* IBC: ID
* iNaturalist: 4801
* IRMNG: 10834364
* ITIS: 176504
* IUCN: 22693759
* NBN: NBNSYS0000000028
* NCBI: 371911
* SeaLifeBase: 167937
* Soortenregister: 139216
* TAXREF: 3140
* WoRMS: 212619
* Xeno-canto: Charadrius-hiaticula
* ZooBank: ID

 |